《题张戡猎兔图》
元代·于立

八月九月天雨霜，北风吹沙边草黄。骍弓白羽黄金镝，虎皮蒙鞍悬两狼。

契丹小儿头半秃，生来湩饮常食肉。弯弓射猎不遗镞，阿㕙但遣韩卢逐。

解鞍野食仍割鲜，止息还依沙草边。同唱胡歌作胡语，醉来却枕穹庐眠。

嗟哉尔㕙良独苦，致身三月如何补。纵然用作管城君，秦人少恩弃如土。

作者简介：南康庐山人，字彦成，号虚白子。博学通古今，善谈笑。不求仕进，以诗酒放浪江湖间。有《会稽外史集》。